b'\n_START_ARTICLE_\nThe Stranger (album)\n_START_SECTION_\nProdukcija\n_START_PARAGRAPH_\nLeta 1976 je Joel imel zanesljivo spremljevalno skupino, ki so jo sestavljali Doug Stegmeyer na basu, Liberty DeVitto na bobnih in Richie Cannata na saksofonu, flavti, klarinetu in orglah. Skupina pa nikoli ni imela konstantnega kitarista, ker je bilo po Joelovem mnenju te\xc5\xbeko najti pravega kitarista. V skupini so se tako kot kitaristi menjali Russell Javors, Howie Emerson in jazz kitarist Steve Khan. Joel je napisal \xc5\xa1tevilne nove skladbe, ki jih je \xc5\xbeelel posneti s spremljevalno skupino v studiu tako, kot je to storil pri albumu Turnstiles. Sre\xc4\x8dal je tudi Georgea Martina, producenta skupine The Beatles in kot velik obo\xc5\xbeevalec Beatlov je Joel \xc5\xbeelel, da bi Martin produciral njegov novi album. Martin je bil zainteresiran, vendar albuma ni \xc5\xbeelel snemati z Joelovo spremljevalno skupino, zato ni nikoli pri\xc5\xa1lo do realizacije tega projekta. Joel je nato sre\xc4\x8dal newyor\xc5\xa1kega producenta Phila Ramoneja, ki je kasneje produciral njegov novi album. Ramone se je dobro ujel z Joelovo spremljevalno skupino, v\xc5\xa1e\xc4\x8d mu je bila zlasti njihova energija in njihov nastop na konceru v dvorani Carniege Hall._NEWLINE_The Stranger vsebuje devet skladb. Teksti skladb "Movin\' Out (Anthony\'s Song)", "She\'s Always a Woman", "Just the Way You Are", "Everybody Has a Dream" in "Only the Good Die Young" so bili kon\xc4\x8dani pred za\xc4\x8detkom snemanj, teksti skladb "Vienna", "Scenes from an Italian Restaurant", "The Stranger" in "Get It Right the First Time" pa so bili dokon\xc4\x8dani v studiu. Album je sestavljen pripovedno; vsaka skladba pripoveduje svojo zgodbo. Epska skladba "Scenes From an Italian Restaurant" se za\xc4\x8dne kot kratka skladba z naslovom "The Ballad of Brenda and Eddie", ki postane tretja sekcija skladbe. Med komponiranjem skladbe "The Stranger" je Joel za\xc5\xbevi\xc5\xbegal temo producentu Ramonu. Joel je \xc5\xbeelel poiskati instrument, ki bi odigral temo, Ramone pa mu je odvrnil: "Ni ti treba. To je \'The Stranger\', \xc5\xbevi\xc5\xbeganje"._NEWLINE_\xc5\xa0tirje singli z albuma so se uvrstili na lestvico Billboard Hot 100 v slede\xc4\x8dem vrstnem redu: "Just the Way You Are" (3. mesto), "Movin\' Out" (17. mesto), "Only the Good Die Young" (24. mesto) in "She\'s Always a Woman" (17. mesto). \xc5\xa0tevilne skladbe z albuma so postale stalnice na radijskih postajah s klasi\xc4\x8dnim rockom._NEWLINE_Joel je kasneje dejal, da mu je George Martin napisal pismo, kjer je napisal: "Prav si imel; Motil sem se. Moral bi razmisliti o sodelovanju s tvojo spremljevalno skupino. \xc4\x8cestitke."\n_START_SECTION_\nSprejem\n_START_PARAGRAPH_\nVe\xc4\x8dina uspeha albuma je bila pripisana Joelovemu sodelovanju s producentom Philom Ramonejem, \xc4\x8digar inovativne produkcijske metode so dopolnile seznam albuma. Njuno sodelovanje je trajalo vse do albuma The Bridge, ki je iz\xc5\xa1el leta 1986. Med singli, ki so iz\xc5\xa1li z albuma je bil tudi singl "Just the Way You Are", ki je osvojil grammyja za posnetek leta in grammyja za skladbo leta, akusti\xc4\x8dna balada "She\'s Always a Woman", kontroverzna "Only the Good Die Young" in "Movin\' Out (Anthony\'s Song)", ki je kasneje posodila naslov muzikalu "Movin\' Out", ki govori o delu Billyja Joela. The Stranger je bil prodan ve\xc4\x8dkrat kot album Bridge over Troubled Water, Simona & Garfunkla, ki je bil pred tem najbolje prodajan album zalo\xc5\xbebe Columbia.'